ตำรวจโคราช เตรียมรับ แก๊งส่องผี ไปขอขมา ท้าวสุรนารี
ผู้การตำรวจโคราชจัดกำลังชุดควบคุมฝูงชนเกือบ 100 นาย เตรียมพร้อมดูแลช่องส่องผีที่จะยกทีมขอขมาดวงวิญญาณย่าโม-ย่าบุญเหลือ เพื่อป้องกันเหตุวุ่นวาย พร้อมกำชับพนักงานสอบสวนเดินหน้าหาพยานหลักฐานมากที่สุด หลังมีการแจ้งความเอาผิด พ.ร.บ.คอมพิวเตอร์ ยันให้ความเป็นธรรมทั้งสองฝ่าย กสทช.เรียกผู้ผลิตรายการช่อง 8 และอาร์เอสแจง ส่วนการถอดช่องส่องผีออกจากยูทูบยังทำไม่ได้ ต้องรอให้ 2 กระทรวงที่เกี่ยวข้องร้องเป็นเจ้าทุกข์ก่อนตำรวจเตรียมพร้อมดูแลความสงบเรียบร้อยทีมงานรายการช่องส่องผีที่จะทำพิธีขอขมาท้าวสุรนารี หรือย่าโม และย่าบุญเหลือ หลังถูกสมาคมกำนันผู้ใหญ่บ้าน จ.นครราชสีมา และกลุ่มสตรีโคราชแจ้งความเอาเรื่องกรณีนำเสนอข้อมูลกล่าวอ้างว่าย่าบุญเหลือ ลูกบุญธรรมย่าโม เป็นภรรยาอีกคนของพระยาปลัดทองคำ เจ้าเมืองนครราชสีมา สามีย่าโม ทั้งนี้ บ๊วย-เชษฐวุฒิ วัชรคุณ พิธีกรรายการดังกล่าวได้นัดขอขมาในตอนบ่ายวันที่ 19 ก.ค. คาดว่าจะมีพี่น้องชาวโคราชที่มีความโกรธแค้นแห่มาดูกันจำนวนมากต่อมาวันที่ 15 ก.ค. พล.ต.ต.สุจินต์ นิจพานิชย์ ผบก.ภ.จ.นครราชสีมา เปิดเผยถึงเรื่องดังกล่าวว่าได้สั่งการให้พนักงานสอบสวน สภ.เมืองนครราชสีมา รวบรวมพยานหลักฐานคดีดังกล่าวให้มากที่สุด หลังจากสมาคมกำนันผู้ใหญ่บ้าน จ.นครราชสีมา และกลุ่มสตรีโคราชได้ร้องทุกข์กล่าวโทษพิธีกรและทีมงานรายการช่องส่องผีในความผิดเกี่ยวกับ พ.ร.บ.คอมพิวเตอร์ ขณะนี้ตำรวจยังอยู่ในขั้นตอนการรวบรวมหลักฐาน เนื่องจากต้องรอผลการประชุมของคณะกรรมการ กสทช.ชุดใหญ่ที่จะพิจารณาเรื่องนี้ในวันที่ 16 ก.ค. ที่กรุงเทพฯพล.ต.ต.สุจินต์กล่าวว่า คณะกรรมการ กสทช.จะเรียกผู้เกี่ยวข้องทั้งหมด ทั้งผู้ดำเนินรายการช่องส่องผี รายละเอียดเกี่ยวกับเรื่องการออกอากาศ และเนื้อหาที่เกี่ยวข้องต่างๆ พร้อมทั้งเชิญผู้เชี่ยวชาญจากกระทรวงมหาดไทย และกระทรวงวัฒนธรรมที่มีความรู้ ความเชี่ยวชาญด้านประวัติศาสตร์มาร่วมรับฟังการชี้แจงในประเด็นต่างๆ จากนั้นเมื่อสามารถสรุปได้ว่าเป็นความผิดตามกฎหมายในประเด็นใดบ้าง ตำรวจจึงจะดำเนินการไปตามผิดที่เกิดขึ้น ยืนยันว่าจะให้ความเป็นธรรมกับทั้งสองฝ่าย ไม่ได้หนักใจอะไร ตำรวจทำตามหน้าที่อยู่แล้วผบก.ภ.จ.นครราชสีมากล่าวด้วยว่า ขณะนี้ได้จัดเตรียมกำลังดูความสงบเรียบร้อยในพิธีขอขมาย่าโมและย่าบุญเหลือที่มีกำหนดเวลา 14.00 น.วันที่ 19 ก.ค.ที่อนุสาวรีย์ท้าวสุรนารีและวัดศาลาลอย มีกำลังทั้งในและนอกเครื่องแบบ รวมถึงชุดควบคุมฝูงชนเกือบ 100 นายเพื่อให้เกิดความเรียบร้อย เชื่อว่าไม่น่าจะมีปัญหาอะไร คิดว่าคนโคราชน่าจะให้อภัยได้ เพราะถ้าเขามาขอขมาลาโทษและยอมรับผิดก็ไม่น่าจะมีอะไร แต่ตำรวจคงต้องดูเหตุการณ์ในวันนั้นและจัดเตรียมกำลังให้พร้อมที่สุดด้านนายวิเชียร จันทรโณทัย ผวจ.นครราชสีมา เปิดเผยว่า ได้ให้วัฒนธรรมจังหวัดนครราชสีมาเช็กรายการเครื่องบวงสรวงคุณย่าโมที่อนุสาวรีย์ท้าวสุรนารี เจดีย์บรรจุอัฐิคุณย่าโม และคุณย่าบุญเหลือ ส่วนใหญ่ประกอบด้วย เครื่องบายศรี ของเซ่นไหว้ อาหารหวาน คาว หมาก พลู ดอกไม้ธูป เทียน หมูเห็ดเป็ดไก่ ไข่ต้ม และอื่นๆ ของเหล่านี้เราจะเขียนแจ้งให้รายการช่องส่องผีจัดหา ต้องทำให้ครบถ้วน เพราะเป็นการให้เกียรติดวงวิญญาณคุณย่าโม คุณย่าบุญเหลือ บรรพบุรุษของชาวนครราชสีมา ส่วนพี่น้องประชาชนก็ไม่ต้องมากันจำนวนมาก ให้รอดูทางสื่อมวลชนอยู่ที่บ้าน เพื่อเป็นการเว้นระยะห่างตามมาตรการป้องกันโรคไวรัสโควิด-19ผู้สื่อข่าวรายงานว่าในวันที่ 16 ก.ค. คณะอนุกรรมการเนื้อหาและผังรายการที่มี พล.ท.พีระพงษ์ มานะกิจ กรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เป็นประธานจะเรียกผู้ผลิตรายการช่องส่องผี และทีวีดิจิทัลช่อง 8 บริษัท อาร์เอส จำกัด (มหาชน) มาชี้แจงกรณีมีเนื้อหาบางส่วนที่สร้างความไม่สบายใจให้แก่ประชาชนทั่วไปและหน่วยงานต่างๆ ถึงแม้สถานีโทรทัศน์ช่อง 8 จะยุติออกอากาศไปแล้วก็ตามส่วนประเด็นที่เนื้อหารายการเดิมยังคงออกอากาศผ่านช่องทางออนไลน์ ยูทูบ (Youtube) นั้น ต้องขึ้นอยู่กับกระทรวงวัฒนธรรมที่จะต้องประสานงานและทำงานร่วมกันกับกระทรวงดิจิทัลเพื่อเศรษฐกิจและสังคม (ดีอีเอส) ว่าจะขอถอดรายการช่องส่องผีที่ออกอากาศทางช่องยูทูบออก แต่หากไม่มีเจ้าทุกข์ร้อง กระทรวงดีอีเอสก็ไม่สามารถถอดรายการเองได้ ต้องมีหมายศาลมาก่อน กระทรวงดีอีเอสจึงจะสามารถปิดกั้นและบล็อกรายการนั้นๆ หรือประสานงานไปยังยูทูบ เพื่อให้เอาเนื้อหารายการนั้นออกจากแพลตฟอร์ม
ผู้การตำรวจโคราชจัดกำลังชุดควบคุมฝูงชนเกือบ 100 นาย เตรียมพร้อมดูแลช่องส่องผีที่จะยกทีมขอขมาดวงวิญญาณย่าโม-ย่าบุญเหลือ เพื่อป้องกันเหตุวุ่นวาย พร้อมกำชับพนักงานสอบสวนเดินหน้าหาพยานหลักฐานมาก
ข่าวหน้า1,ช่องส่องผี,ขอขมาย่าโม,เชษฐวุฒิ วัชรคุณ,นครราชสีมา,สุจินต์ นิจพานิชย์,ข่าววันนี้,ข่าวทั่วไป